stanford-oval/wikipedia huggingface dataset:
อนันตา แอนิเมชั่น
ตัวละคร

อนันตา - เจ้าชายหนุ่มผู้รักสนุก อารมณ์ดี แต่ด้วยวิกฤติชีวิต จึงจำต้องผันตัวไปเป็นผู้กล้า
อลันเดส - องค์รักษ์ผู้เก่งกาจ มีเหยี่ยวเป็นคู่หู  มีความซื่อสัตย์ รับผิดชอบต่อหน้าที่ คอยปกป้องคุ้มครองทุกคน เป็นกำลังสำคัญในสงครามครั้งยิ่งใหญ่
อาซามุส - เจ้าชายหนุ่มแสนเท่ (พี่ชาย อนันตา) เป็นขวัญใจหญิงสาวในเมือง นิสัยเป็นคนเข็มแข็ง และอ่อนโยนอยู่ในตัวเอง มีความรู้สึกผิดชอบชั่วดี
สิสิรา - องค์หญิงผู้เพียบพร้อม (พี่สาว อนันตา) เป็นองค์หญิงที่มีจิตใจงดงาม ฉลาด อ่อนหวานรักสัตว์  มีไหวพริบและมีความกล้าหาญที่จะต่อสู้เพื่อบ้านเมือง
วีวี่ -  องค์หญิงต่างเมือง  เป็นองค์หญิงที่มีความเพียบพร้อม รูปร่างหน้าตางดงาม จิตใจอ่อนโยน เป็นที่หมายปองของชายหนุ่มมากมายไม่เว้นแม้กระทั่งเจ้าชายอนันตาและเจ้าชายอาซามุส
ลาทีฟ - พระราชาแห่งเมืองอวันตี เป็นพระราชบิดาของเจ้าชายอนันตาเจ้าหญิงสิสิราและเจ้าชายอาซามุส ทรงเปี่ยมไปด้วยจริยธรรมและความเมตตากรุณา ทรงปกครองบ้านเมืองอย่างสงบสุข เป็นกษัตริย์ที่มีอารมณ์ขันอยู่เสมอ
เฟริเนห์ท - ราชินิแห่งเมืองอวันตี เป็นพระราชมารดาของเจ้าหญิงสิสิรากับเจ้าชายอนันตา เป็นพระราชีนีที่มีจิตใจโอบอ้อมอารี รักและซื่อสัตย์ต่อครอบครัว  มีอารมณ์อ่อนไหวง่ายจิตใจไม่เข็มแข้ง
มาระตี - พระชายาองค์ที่สองของพระราชาลาทีฟ เป็นพระราชมารดาของเจ้าชายอาซามุส ความงามไม่เป็นสองรองใคร ภายนอกดูอ่อนหวานแต่ภายในจิตใจกลับตรงกันข้าม คิดร้ายและไม่หวังดีกับใครนอกจากอาซามูส
อิสซา - เป็นสหายของอลันเดสในกลุ่มอัศวิน มีร่างกายสูงใหญ่และกำยำ มีพละกำลังมากอาวุธที่ใช้ติดตัวคือกระบองเหล็ก และเชี่ยวชาญการต่อสู้
จามูน - องค์รักษ์คู่หูของอิสซาและเป็นสหายอลันเดสในกลุ่มอัศวิน  จามูนมีความหลักแหลมเป็นเลิศ มีอาวุธที่ใช้ติดตัวคือดาบคู่ และสามารถใช้ปัญญาแก้ไขปัญหา
ปราวัส - เป็นบิดาของพระนางมาละตี มีวิชาอาคม มนต์ดำที่เก่งกาจ สามารถปลุกภูตผีปีศาจเพื่อสร้างกองทัพ นิสัยคิดชั่วร้ายตลอดเวลา จิตใจเต็มไปด้วยกิเลส ดำมืด
ดามัน - ทหารเอกของพระสนมมาลาตี เก่งกาจสามารถด้านการรบและต่อสู้ นิสัยใจร้อน จิตใจโหดเหี้ยม เย็นชา ไม่ค่อยรู้จักผิดชอบชั่วดี
โทณะ - พราหมณ์อาวุโส  ผู้เป็นอาจารย์ที่ได้รับความเครารพนับถือในหมู่กษัตริย์และประชาชน เป็นบุคคลที่ได้รับอาสาในการแบ่งหินศักดิ์สิทธิ์ให้กับแคว้นทั้งแปด
รามเซเรส - ข้าหลวงชั้นผู้ใหญ่ของตระกูลชั้นกลางที่คอยรับใช้ราชวงศ์อวันตีอย่างซื่อสัตย์และจงรักภักดีมาหลายชั่วอายุคน มีหน้าที่ดูแลความเรียบร้อยในพระราชวัง
ซาร์ฮาร์ - ผู้วิเศษแห่งหุบเขาสายลม อดีตเคยเป็นพระสหายของพระเจ้าลาทีฟ  หลังจากล่วงรู้ถึงมหันตภัยร้ายที่จะเกิดขึ้นกับอวันตี จึงปลีกตัวไปอาศัยอยู่ในหุบเขาเพื่อแสวงหาหนทางเพื่อรับมือกับเหตุการณ์ร้าย
อาบี - เด็กน้อยเจ้ากวน เป็นศิษย์ผู้ติดตามคอยปรนนิบัติซาร์ฮาร์  นิสัยชอบเล่นสนุก อารมณ์ดีปี้มันแต่ไม่ค่อยชอบขี้หน้าอนันตาเพราะเหตุผลนิดเดียวคือมาร์กี้
มาร์กี้ - กระรอกน้อยแสนซน จอมตะกละ เป็นสัตว์เลี้ยงที่คอยติดตามเจ้าชายอนันตา  ร่วมผจญภัยกับเจ้าชายไปทุกหนทุกแห่ง จงรักภักดีต่อเจ้าชายอนันตาเสมอมา.....
แหล่งข้อมูลอื่น

อนันตา แสงสว่างแห่งความหวัง  ที่สยามโซน
↑  https://m.pantip.com/topic/33267852?
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2021-06-24. สืบค้นเมื่อ 2021-06-16.
อนุสัญญาสิทธิบัตรสตราสบวร์ก

| ชื่อเต็ม อังกฤษ: Convention on the Unification of Certain Points of Substantive Law on Patents for Invention - ไทย: อนุสัญญาว่าด้วยการทำกฎหมายสารบัญญัติบางส่วนซึ่งว่าด้วยสิทธิบัตรสิ่งประดิษฐ์ให้เป็นเอกรูป |
| --- | --- |
วันลงนาม: 27 พฤศจิกายน ค.ศ. 1963
ที่ลงนาม: สตราสบวร์ก, ประเทศฝรั่งเศส
ผู้ลงนาม: ประเทศสมาชิกของสภาแห่งยุโรป
ภาคี: ประเทศสมาชิกของสภาแห่งยุโรป
อนุสัญญาสิทธิบัตรสตราสบวร์ก (อังกฤษ: Strasbourg Convention หรือ Strasbourg Patent Convention) คือสนธิสัญญาพหุภาคีที่ลงนามโดยประเทศสมาชิกของสภาแห่งยุโรปเมื่อวันที่ 27 พฤศจิกายน ค.ศ. 1963 ที่เมืองสตราสบวร์กในประเทศฝรั่งเศส อนุสัญญามีผลใช้บังคับเมื่อวันที่ 1 สิงหาคม ค.ศ. 1980 ที่มีผลสำคัญในการสร้างมาตรฐานของกฎหมายเกี่ยวกับสิทธิบัตรของประเทศต่าง ๆ ในยุโรป
อนุสัญญาวางรากฐานของสิ่งต้องการ (criteria) สำหรับการลงทะเบียนสิทธิบัตร เช่น การตั้งกฎเกณฑ์เกี่ยวกับเหตุผลในการปฏิเสธสิ่งประดิษฐ์จากการลงทะเบียนเป็นสิทธิบัตร วัตถุประสงค์ของอนุสัญญาก็เพื่อการสร้างความสอดคล้องกันของกฎหมายสารบัญญัติ (Substantive law) เกี่ยวกับสิทธิบัตร แต่ไม่ได้กล่าวถึงกฎหมายวิธีพิจารณาความ (Substantive law) การประชุมครั้งนี้แตกต่างจากอนุสัญญาสิทธิบัตรยุโรป (EPC) เป็นอันมาก ตรงที่อนุสัญญาสิทธิบัตรยุโรปวางระบบอิสระในการมอบสิทธิบัตรของยุโรป
อนุสัญญาฉบับนี้มีผลโดยตรงต่ออนุสัญญาสิทธิบัตรยุโรปตรงที่มีผลต่อกฎหมายสิทธิบัตรโดยทั่วไปของประเทศต่าง ๆ ในยุโรป ต่อสนธิสัญญาความร่วมมือด้านสิทธิบัตร (Patent Cooperation Treaty หรือ
PCT) ต่อสนธิสัญญากฎหมายสิทธิบัตร (Patent Law Treaty หรือ (PLT)) และต่อความตกลงว่าด้วยสิทธิในทรัพย์สินทางปัญญาด้านการค้า (TRIPS) ขององค์กรการค้าโลก
ประเทศผู้รับรอง

ประเทศที่ยอมรับหรือให้สัตยาบันมีด้วยกันสิบสามประเทศ: เบลเยียม, เดนมาร์ก, ฝรั่งเศส, เยอรมนี, ไอร์แลนด์, อิตาลี, ลิกเตนสไตน์, ลักเซมเบิร์ก, มาซิโดเนีย, เนเธอร์แลนด์, สวีเดน, สวิตเซอร์แลนด์ และ สหราชอาณาจักร
แหล่งข้อมูลอื่น

Dates of signatures, ratifications, accessions and entry into force
Declarations and reservations เก็บถาวร 2011-05-14 ที่ เวย์แบ็กแมชชีน
อนารยชน

“นักรบเจอร์มานิค” โดย ฟิลิปป์ คลือเวอร์ (Philipp Clüver) ใน “Germania Antiqua” (ค.ศ.1616)
อนารยชน (อังกฤษ: barbarian) เป็นคำที่มีความหมายในทางเหยียดหยามสำหรับผู้ที่ถือกันว่าไม่มีวัฒนธรรมที่อาจจะเป็นการใช้โดยทั่วไปที่หมายถึงกลุ่มชนในชาติหรือกลุ่มชาติพันธุ์ (Ethnic group) โดยทั่วไปแล้วจะหมายถึงกลุ่มชนที่มีลักษณะเป็นเผ่าพันธ์ (tribal society) จากมุมมองของวัฒนธรรมเมืองที่เห็นว่าเป็นวัฒนธรรมที่ด้อยกว่าหรือชื่นชมว่าเป็นคนเถื่อนใจธรรม (noble savage) เมื่อใช้เป็นสำนวน “อนารยชน” ก็อาจจะหมายถึงผู้ที่เป็นคนทารุณ, โหดร้าย, นิยมสงคราม และไร้ความรู้สึกต่อผู้อื่น
การใช้คำว่า “อนารยชน” มาจากวัฒนธรรมกรีก-โรมันแต่คำทำนองเดียวกันก็พบในวัฒนธรรมอื่นๆ ด้วย
ลักษณะทั่วไป

ในสมัยโรมันมีการอธิบายพวกอนารยชนว่ามีรูปร่างสูงใหญ ผมสีทอง ตาสีฟ้า มีความเป็นอยู่อย่างเรียบง่าย มีความเจริญด้อยกว่าพวกโรมันมาก แต่มีความอดทนต่อความหนาวเย็นและความหิวเป็นอย่างดี ชอบดื่มสุรา หมกมุ่นเรื่องเพศสัมพันธ์
การปกครอง

ลักษณะการปกครองจะแบ่งเป็นหมู่บ้าน หลายๆหมู่บ้านรวมกันเป็นภาคหรือมณฑล หลายๆมณฑบรวมกันเป็นเผ่า แต่ละเผ่าจะมีหัวหน้าเผ่าหรือกษัตริย์เป็นผู้ปกครอง ซึ่งจะต้องมีเชื้อสายนักรบที่กล้าหาญ จะแวดล้อมไปด้วยบรรดานักรบหรือบริวารคนสำคัญที่เรียกว่า คอมแพเนียน (Campanlon) จะใกล้ชิดกับกษัตริย์ อยู่ด้วยกัน กินด้วยกัน ร่วมทำสงครามด้วยกัน กษัตริย์จะตอบแทนโดยพระราชทานอาหาร ที่อยู่อาศัย อาวุธ และสิ่งต่างๆ ให้แก่บริวาร ส่วนบริวารจะต้องถวายความจงรักภักดีและความซื่อสัตย์ ซึ่งเป็นประเพณีที่สำคัญของชนเผ่าเยอรมัน เรียกว่า คอมมิเตตัส (Comitatus) หรือ เกโฟลเก้ (Gefolge) เป็นสัญลักษณ์อย่างหนึ่งของชนเผ่าเยอรมัน ต่อมาแนวคิดนี้ได้พัฒนาเป็นรากฐานสำคัญของระบบฟิวดัลในยุโรปสมัยกลาง
การเลือกกษัตริย์หรือหัวหน้าเผ่านั้น มักจะเลือกจากบุคคลที่มีความสามารถในการรบ เพราะความจำเป็นของสภาพแวดล้อมบังคับ ที่ต้องทำให้เดินทางเปลี่ยนที่อยู่เสมอ ผู้ที่ได้รับเลือส่วนใหญ่จะมาจากตระกูลที่ยอมรับกันว่าเป็นชนชั้นเจ้า หรืออ้างว่าตระกูลของตนได้รับอำนาจมาจากพระเจ้า มักจะเลือกในตระกูลเดียวกัน จนบางครั้งดูเหมือนการสืบสายเลือดหรือสืบสันตติวงศ์ เพื่อรักษาความสามัคคีในเผ่า
เศรษฐกิจ

พวกอนารยชนเป็นชนเผ่ากึ่งเลี้ยงสัตว์เร่ร่อน และกึ่งเพาะปลูก มีอาชีพสำคัญคือ การประมง ล่าสัตว์ และเลี้ยงสัตว์ตามทุ่งหญ้าควบคู่ไปกับการเพาะปลูก ทำไร่นา ใช้ชีวิตเร่ร่อนไปตามแหล่งอาหารที่อุดมสมบูรณ์ ความมั่งคั่งดูได้จากจำนวนปศุสัตว์และพืชพันธ์ธัญญาหารที่เก็บเกี่ยวได้ ไม่รู้จักการใช้เงิน มีเศรษฐกิจแบบเลี้ยงตัวเองได้ (Self-Sufficiency)
ดูเพิ่ม

ประวัติศาสตร์ยุโรป
แหล่งข้อมูลอื่น

"Decline and fall of the Roman myth" เก็บถาวร 2007-02-08 ที่ archive.today, an excerpt from the Terry Jones' book.
"Official Website of Barbaric Barbarians" เก็บถาวร 2009-06-26 ที่ เวย์แบ็กแมชชีน, A humorous view of Barbarians
Andrew Lang, Savage Supreme Beings เก็บถาวร 2008-12-27 ที่ เวย์แบ็กแมชชีน, The Making of Religion, Chapter XII (1900).
อนุสัญญาวอร์ซอ

| อนุสัญญาเพื่อการรวบรวมกฎเกณฑ์บางประการเกี่ยวกับการรับขนระหว่างประเทศทางอากาศ |
| --- | --- |
วันลงนาม: 12 ตุลาคม 1929
ที่ลงนาม: กรุงวอร์ซอ ประเทศโปแลนด์
วันมีผล: 13 กุมภาพันธ์ 1933
ภาคี: 152
ผู้เก็บรักษา: รัฐบาลโปแลนด์
ภาษา: ฝรั่งเศส
อนุสัญญาวอร์ซอ (อังกฤษ: Warsaw Convention) หรือชื่อทางการคือ อนุสัญญาเพื่อการรวบรวมกฎเกณฑ์บางประการเกี่ยวกับการรับขนระหว่างประเทศทางอากาศ (อังกฤษ: Convention for the Unification of certain rules relating to international carriage by air) เป็นอนุสัญญาระหว่างประเทศซึ่งกำหนดความรับผิดชอบของสายการบินต่อบุคคล, สัมภาระ, สินค้า ที่ขนส่งทางอากาศ
อนุสัญญาลงนามครั้งแรกเมื่อวันที่ 12 ตุลาคม ค.ศ. 1929 ที่กรุงวอร์ซอ ประเทศโปแลนด์ และถูกแก้ไขเพิ่มเติมโดยพิธีสารเฮก (ค.ศ. 1955) และพิธีสารกัวเตมาลาซิตี (ค.ศ. 1971) และต่อมาในปีค.ศ. 1999 องค์การการบินพลเรือนระหว่างประเทศนำข้อความในอนุสัญญาวอร์ซอและพิธีสารทั้งหมดที่เกี่ยวข้องไปปรับปรุงใหม่เป็นอนุสัญญามอนทรีออล
ณ ปีค.ศ. 2015 อนุสัญญาวอร์ซอได้รับสัตยาบันโดย 152 ประเทศ พิธีสารเฮกเพื่อแก้ไขเพิ่มเติมได้รับสัตยาบันโดย 137 ประเทศ ส่วนพิธีสารกัวเตมาลายังไม่มีการบังคับใช้ เนื่องจากมีสมาชิกให้สัตยาบันไม่ถึง 30 ประเทศ ประเทศไทยไม่ได้เป็นรัฐภาคีของอนุสัญญาวอร์ซอ
สาระสำคัญ > ความรับผิดของผู้รับขนส่ง

ผู้รับขนส่งต้องรับผิดในความเสียหายที่เกิดขึ้นในกรณีที่ผู้โดยสารถึงแก่ความตายหรือได้รับบาดเจ็บทางกาย หากอุบัติเหตุนั้นเกิดขึ้นในอากาศยานหรือในระหว่างดำเนินการขึ้นหรือลงอากาศยาน
ผู้รับขนส่งต้องรับผิดในความเสียหายที่เกิดขึ้น ต่อความบุบสลาย สูญหาย หรือเสียหาย ของสัมภาระลงทะเบียน (registered baggage) ที่อยู่ในความดูแลของผู้รับขนส่ง
หากผู้รับขนส่งยอมรับว่าสัมภาระลงทะเบียนสูญหาย หรือหากสัมภาระลงทะเบียนยังมาไม่ถึงเมื่อพ้นกำหนด 21 วันหลังจากวันที่สัมภาระนั้นควรจะมาถึง ผู้โดยสารสามารถบังคับใช้สิทธิ์สัมภาระสูญหาย
ผู้รับขนส่งต้องรับผิดต่อความเสียหายที่เกิดขึ้นจากการล่าช้าในการรับขนทางอากาศ
สาระสำคัญ > ค่าสินไหมทดแทน

| ความรับผิด | อนุสัญญาวอร์ซอ 1929 | พิธีสารเฮก 1955 | พิธีสารกัวเตมาลาซิตี 1971 |
| --- | --- | --- | --- |
| ต่อการบาดเจ็บหรือเสียชีวิตของผู้โดยสาร | ≤125,000 ฟรังก์/คน (ต่อมาแก้เป็น ≤8,300 SDR) | ≤250,000 ฟรังก์/คน (ต่อมาแก้เป็น ≤16,600 SDR) | ≤1,500,000 ฟรังก์/คน  (ต่อมาแก้เป็น ≤100,000 SDR) |
ต่อความเสียหาย/ล่าช้าของสัมภาระลงทะเบียน (สัมภาระโหลดท้องเครื่อง): 250 ฟรังก์/กิโลกรัม (ต่อมาแก้เป็น 17 SDR)
| ต่อความเสียหายของสิ่งของที่ผู้โดยสารดูแลเอง (สัมภาระถือขึ้นเครื่อง) | ≤5,000 ฟรังก์/คน (ต่อมาแก้เป็น ≤332 SDR) | ≤5,000 ฟรังก์/คน (ต่อมาแก้เป็น ≤332 SDR) | ≤15,000 ฟรังก์/คน  (ต่อมาแก้เป็น ≤1,000 SDR) |
ค่าสินไหมเคยกำหนดโดยใช้เงินฟรังก์ฝรั่งเศสเป็นหลัก แต่เนื่องด้วยเงิน 1 ฟรังก์มีส่วนผสมของทองคำ 65.5 มิลลิกรัม ทำให้ค่าเงินฟรังก์ขึ้นลงตามภาวะราคาทองคำในตลาดโลก การประชุมมอนทรีออลปีค.ศ. 1975 ได้กำหนดให้ใช้หน่วย SDR (สิทธิพิเศษถอนเงิน) ของกองทุนการเงินระหว่างประเทศแทนที่สกุลฟรังก์ อัตราแลกเปลี่ยน ณ 1 มิถุนายน 2022 อยู่ที่ 1 SDR = 1.349 ดอลลาร์สหรัฐ = 46.32 บาท
อภิสิทธิ์

อภิสิทธิ์ มีความหมายว่า "สิทธิพิเศษ"  มีความหมายใกล้เคียงกับ เอกสิทธิ์ (อังกฤษ: advantage, privilege)  เมื่อเป็นชื่อบุคคล อาจหมายถึง
อภิสิทธิ์ เวชชาชีวะ อดีตหัวหน้าพรรคประชาธิปัตย์ และนายกรัฐมนตรีคนที่ 27 ของไทย
อภิสิทธิ์ โอภาสเอี่ยมลิขิต (โจอี้ บอย) นักร้องและนักแสดง
อภิสิทธิ์ ฉัตรทนานนท์ อาจารย์ประจำ มหาวิทยาลัยรังสิต
อภิสิทธิ์ อภิสุขสิริ คอลัมนิสต์ฟุตบอล เจ้าของนามปากกา "นอสตราดามุส"
อภิสิทธิ์ เค.ที.ยิม‎ นักมวยไทยชาวไทย
อภิสิทธิ์ อ้นรักษ์ ผู้ตัดสินฟุตบอลชาวไทย
อภิสิทธิ์ ไข่แก้ว อดีตนักฟุตซอลทีมชาติไทย หัวหน้าผู้ฝึกสอนสโมสรฟุตบอล บางกอก เอฟซี
อนุสัญญาห้ามอาวุธชีวภาพ

อนุสัญญาห้ามอาวุธชีวภาพ
อนุสัญญาห้ามอาวุธชีวภาพ (อังกฤษ: Biological Weapons Convention, BWC) หรือ อนุสัญญาว่าด้วยอาวุธชีวภาพและสารพิษ (อังกฤษ: Biological and Toxin Weapons Convention, BTWC) เป็นอนุสัญญาที่ห้ามอาวุธชีวภาพและสารพิษอย่างมีประสิทธิภาพ โดยห้ามไม่ให้มีการพัฒนา การผลิต การได้มา การถ่ายโอน การสะสมและการใช้ อนุสัญญามีชื่อเต็มว่า อนุสัญญาว่าด้วยการห้ามพัฒนา ผลิต และสะสมอาวุธชีวภาพและสารพิษ และว่าด้วยการทำลายอาวุธดังกล่าว (อังกฤษ: Convention on the Prohibition of the Development, Production and Stockpiling of Bacteriological (Biological) and Toxin Weapons and on their Destruction)
อนุสัญญาว่าด้วยการห้ามอาวุธชีวภาพเป็นสนธิสัญญาพหุภาคีเพื่อการลดอาวุธฉบับแรกที่ห้ามการผลิตประเภทของอาวุธทั้งประเภท ความตกลงของอนุสัญญามีสาเหตุมาจากความพยายามอันเป็นเวลายาวนานของประชาคมนานาชาติในการพยายามสร้างเครื่องมือที่ช่วยสนับสนุนพิธีสารเจนีวาของปี ค.ศ. 1925 ที่เป็นพิธีสารว่าด้วยการห้ามการใช้แก๊ส และ แบคทีเรียในการสงคราม
อนุสัญญาเริ่มลงนามกันเมื่อวันที่ 10 เมษายน ค.ศ. 1972 และมีผลใช้บังคับเมื่อวันที่ 26 มีนาคม ค.ศ. 1975 เมื่อรัฐบาลของยี่สิบสองประเทศให้การสัตยาบัน ในปัจจุบันอนุสัญญามีภาคีผู้ตกลง 162 ประเทศ
ดูเพิ่ม

อาวุธชีวภาพ
แหล่งข้อมูลอื่น

The Biological Weapons Convention website
Unofficial Biological and Toxin Weapons Convention website เก็บถาวร 2008-04-10 ที่ เวย์แบ็กแมชชีน
Full Text of the Biological Weapons Convention เก็บถาวร 2010-12-29 ที่ เวย์แบ็กแมชชีน
UN's Biological Weapons Convention webpage
Failed establishment of an international Organisation for the Prohibition of Biological Weapons (OPBW) เก็บถาวร 2007-06-21 ที่ เวย์แบ็กแมชชีน
Russian Biological and Chemical Weapons, a useful page about non-state weapons transfers with a lot of information regarding the BWC's shortcomings.
อนุสัญญาเจนีวาฉบับที่สอง

| ชื่อเต็ม อังกฤษ: Geneva Convention for the Amelioration of the Condition of Wounded, Sick and Shipwrecked Members of Armed Forces at Sea - ไทย: อนุสัญญาว่าด้วยการพยาบาลสภาพสมาชิกกองทัพผู้บาดเจ็บ ป่วยเจ็บ และเรือแตกกลางทะเล |
| --- | --- |
เรือพยาบาลของสหรัฐอเมริกา
วันลงนาม: ?
ที่ลงนาม: ?
วันมีผล: ค.ศ. 1906
ผู้ลงนาม: สนธิสัญญา
อนุสัญญาเจนีวาฉบับที่สอง (อังกฤษ: Second Geneva Convention) คือสนธิสัญญาหนึ่งในสี่ฉบับของอนุสัญญาเจนีวาที่วางรากฐานของกฎหมายระหว่างประเทศเกี่ยวกับการพิทักษ์ผู้เป็นเหยื่อของสงคราม และมีผลบังคับเป็นครั้งแรกในปี ค.ศ. 1906
อนุสัญญาได้รับการแก้ไขต่อมาในปี ค.ศ. 1906, ค.ศ. 1929 และ ค.ศ. 1949 อนุสัญญาฉบับนี้มีพื้นฐานมาจากบทที่ระบุในอนุสัญญาเจนีวาฉบับที่หนึ่งที่ปรับมาใช้กับสถานการณ์ที่เกิดขึ้นในทะเล
ดูเพิ่ม

อนุสัญญาเจนีวา
อนุสัญญาเจนีวาฉบับที่หนึ่ง
อนุสัญญาเจนีวาฉบับที่สาม
อนุสัญญาเจนีวาฉบับที่สี่
แหล่งข้อมูลอื่น

International Committee of the Red Cross: Full text of Convention (II) with commentaries
List of countries that have ratified Convention (II)
Final Act of the Second Peace Conference, The Hague, 18 October 1907
อนธการ

| อนธการ |
| --- | --- |
ใบปิดภาพยนตร์
กำกับ: อนุชา บุญยวรรธนะ
เขียนบท: อนุชา บุญยวรรธนะ วาสุเทพ เกตุเพ็ชร์
อำนวยการสร้าง: อนุชา บุญยวรรธนะ อารียา ชีวีวัฒ์ ดรสะรณ โกวิทวณิชชา คณีณัฐ เรืองรุจิระ ภุชงค์ ตันติสังวรากูร วิชชพัทร์ โกจิ๋ว
นักแสดงนำ: อรรถพันธ์ พูลสวัสดิ์  โอบนิธิ วิวรรธนวรางค์  ดวงใจ หิรัญศรี
กำกับภาพ: ชัยพฤกษ์ เฉลิมพรพานิช กมลพันธ์ งิ้วทอง
ตัดต่อ: ชลสิทธิ์ อุปนิกขิต  อานุภาพ อุตถา
ดนตรีประกอบ: ชัพวิชญ์ เต็มนิธิกุล
บริษัทผู้สร้าง: G Village Co-Creation Hub  
ผู้จัดจำหน่าย: Reel Suspects  G Village  185º Equator
วันฉาย: 6 สิงหาคม พ.ศ. 2558
ความยาว: 97นาที
ประเทศ: ไทย
ภาษา: ไทย
ข้อมูลจาก IMDb
ข้อมูลจากสยามโซน
อนธการ (อังกฤษ: The Blue Hour) เป็นภาพยนตร์ไทยแนว LGBT ดราม่าสยองขวัญ ที่ออกฉายในปี พ.ศ. 2558 กำกับโดย อนุชา บุญยวรรธนะ  เขียนบทโดยอนุชา บุญยวรรธนะ และวาสุเทพ เกตุเพ็ชร์ นำแสดงโดยอรรถพันธ์ พูลสวัสดิ์, โอบนิธิ วิวรรธนวรางค์ และดวงใจ หิรัญศรี กำหนดออกฉายในวันที่ 6 สิงหาคม พ.ศ. 2558 เป็นหนังเวอร์ชั่นเต็มของ "คืนสีน้ำเงิน" จากซีรีส์ เพื่อนเฮี้ยน..โรงเรียนหลอน
เรื่องย่อ

ตั้มเป็นเด็กมัธยมที่ถูกเพื่อนที่โรงเรียนรังแกเป็นประจำ ที่บ้าน ตั้มไม่ได้รับการยอมรับจากครอบครัวและพ่อมักทำร้ายร่างกายตั้ม จนกระทั่งวันหนึ่ง ตั้มได้นัดเจอกับภูมิ เด็กหนุ่มลึกลับที่ตั้มรู้จักจากอินเทอร์เน็ต ทั้งสองคนได้นัดเจอกันที่สระว่ายน้ำร้าง และมีความสัมพันธ์กัน ภูมิทำให้ตั้มรู้สึกถึงความอบอุ่น ซึ่งเป็นสิ่งที่ตั้มโหยหาอยู่ตลอดเวลา และไม่เคยได้รับมันจากใคร 
ภูมิพาตั้มไปดูที่ดินผืนหนึ่งที่ถูกคนมีอำนาจยึดไปจนกลายเป็นกองขยะ และพยายามหาทางนำมันกลับคืนมา 
เมื่อความสัมพันธ์ของทั้งคู่ดำเนินไป ตั้มได้เข้าสู่โลกที่อยู่กึ่งกลางระหว่างความฝันและความจริง ที่เต็มไปด้วยความมืด วิญญาณ และอันตราย จนนำไปสู่การก่ออาชญากรรมร้ายแรงที่สุดในชีวิตของเขา
นักแสดง > นักแสดงหลัก

อรรถพันธ์ พูลสวัสดิ์ รับบท ตั้ม
โอบนิธิ วิวรรธนวรางค์ รับบท ภูมิ
ดวงใจ หิรัญศรี รับบท แม่ตั้ม
นักแสดง > นักแสดงประกอบ

นิธิโรจน์ สิมะกำธรณ์ รับบท พ่อตั้ม
พนัทชัย กิตติสติมา รับบท พี่ชายตั้ม
เชาวลิต แต่งทรัพย์ รับบท รุ่นพี่ภูมิ
อภิวัฒน์ ดิดสันเทียะ รับบท ร่างในกองขยะ
ศุภชัย นักบุญ รับบท ช่างมอเตอร์ไซต์
ธีรเดช จูฑะมงคล รับบท ผี
ประเสริฐ เปลี่ยนศรี
นิพนธ์ จิตเกิด
แหล่งข้อมูลอื่น

อนธการ ที่เฟซบุ๊ก
ความปรารถนาหรือความเชื่อที่อยู่เหนือเหตุผล

ความปรารถนาหรือความเชื่อที่อยู่เหนือเหตุผล 
หรือ การคิดตามความปรารถนา
(อังกฤษ: wishful thinking)
เป็นการตั้งความเชื่อและการตัดสินใจ ตามสิ่งที่เราชอบใจ แทนที่จะตามหลักฐาน เหตุผล หรือความเป็นจริง
เป็นผลของการแก้ความขัดแย้งกันระหว่างความเชื่อและความต้องการ  
งานศึกษาต่าง ๆ แสดงผลเหมือน ๆ กันว่า เมื่อตัวแปรอื่น ๆ เท่ากัน เราจะพยากรณ์ผลที่ดีน่าชอบใจว่า มีโอกาสเกิดขึ้นมากกว่าผลร้าย 
แต่ก็มีงานวิจัยในปี ค.ศ. 2013 ที่แสดงว่า ในบางสถานการณ์เช่นเมื่อภัยสูงขึ้น ปรากฏการณ์ตรงกันข้ามจะเกิดขึ้น
มีนักจิตวิทยาที่เชื่อว่า ความคิดเชิงบวกจะมีอิทธิพลต่อพฤติกรรมเชิงบวก และดังนั้น จะทำให้เกิดผลที่ดีกว่า 
ซึ่งเรียกว่า "Pygmalion effect"[ต้องการอ้างอิง]
มีนักข่าวที่พรรณนาการคิดตามความปรารถนาไว้ว่า
ตัวอย่าง

ตัวอย่างเด่นของการคิดตามความปรารถนาในชาวตะวันตก รวมทั้ง
นักเศรษฐศาสตร์ทรงอิทธิพลชาวอเมริกัน ดร. เออร์วิง ฟิชเช่อร์ กล่าวว่า "ราคาหุ้นดูเหมือนจะถึงที่ราบสูงแบบถาวร" ประมาณ 2-3 อาทิตย์ก่อนเหตุการณ์ตลาดหลักทรัพย์วอลล์สตรีทตก ค.ศ. 1929 ซึ่งตามมาด้วยภาวะเศรษฐกิจตกต่ำครั้งใหญ่
ในศึกการรุกรานอ่าวหมู (Bay of Pigs Invasion) รัฐบาลสหรัฐของจอห์น เอฟ. เคนเนดี ยืนยันว่า ถ้าแพ้กองทัพชาวคิวบา พวกกบฏที่หนุนหลังโดยสำนักข่าวกรองกลางจะสามารถ "หนีภัยโดยหายตัวไปในชนบท" แต่ในที่สุด พวกกบฏถูกจับเกือบทั้งหมด
โดยเป็นเหตุผลวิบัติ

นอกจากจะเป็นความเอนเอียงทางประชาน (cognitive bias) และวิธีที่แย่ในการตัดสินใจแล้ว มีการนับว่า การคิดตามความปรารถนาเป็นเหตุผลวิบัติอรูปนัย (informal fallacy) อย่างหนึ่ง เมื่อเราคิดว่า สิ่งหนึ่งเป็นจริง เพราะว่าเราอยากให้มันเป็นจริง
โดยมีรูปแบบว่า "ฉันอยากให้ ก เป็นจริง/เท็จ ดังนั้น ก จึงเป็นจริง/เท็จ"
การเห็นตามความปรารถนา

การเห็นตามความปรารถนา (wishful seeing) เป็นปรากฏการณ์ที่สภาพใจมีอิทธิพลต่อการเห็น
เรามักจะเชื่อว่า เราเห็นโลกดังที่โลกเป็นจริง ๆ แต่งานวิจัยแสดงว่าความเชื่อนี้ไม่เป็นจริง
ในปัจจุบัน การเห็นตามความปรารถนาจัดเป็น 2 อย่าง ตามขั้นตอนกระบวนการเห็น คือ เมื่อจัดประเภทสิ่งที่เห็น (categorization of objects) หรือเมื่อสร้างตัวแทนของสิ่งแวดล้อม (representations of an environment)
ประวัติ

การคิดตามความปรารถนา เป็นเรื่องที่เสนอเป็นครั้งแรกจากแนวคิดทางจิตวิทยาที่เรียกว่า "New Look"
ซึ่งเป็นแบบจิตวิทยาที่สร้างความนิยมโดยเจโรม บรูเนอร์ และเซซิล กูดแมน ในช่วงคริสต์ทศวรรษ 1950
ในงานศึกษาคลาสสิกปี 1947 พวกเขาให้เด็กบอกขนาดของเหรียญกระษาปณ์ โดยให้แสดงด้วยขนาดของรูกลม ๆ ที่กล่องไม้
คือให้เด็กแต่ละคนถือเหรียญในมือซ้าย ในส่วนสูงและระยะทางเท่ากับรูบนกล่องไม้
แล้วหมุนลูกบิด เพื่อเปลี่ยนขนาดของรูด้วยมือขวา
มีเด็กสามกลุ่ม เป็นกลุ่มทดลองสองกลุ่มและกลุ่มควบคุม แต่ละกลุ่มมีเด็ก 10 คน
กลุ่มควบคุมจะประเมินขนาดเหรียญกระดาษแทนเหรียญกระษาปณ์
การทดลองพบว่า โดยเฉลี่ยแล้ว เด็กกลุ่มทดลองจะประเมินขนาดเหรียญ ใหญ่เกินความจริง 30%
ในการทดลองที่สอง พวกเขาแบ่งเด็กขึ้นอยู่กับฐานะทางเศรษฐกิจ
แล้วก็ให้เด็กทั้งที่ "รวย" และ "จน" ประเมินขนาดเหรียญกระษาปณ์โดยวิธีเดียวกัน
และเหมือนกับที่คาดหวัง เด็กทั้งสองกลุ่มประเมินขนาดเหรียญเกินความจริง แต่เด็กกลุ่มจน ประเมินเกินมากถึง 50% ในขณะเด็กกลุ่มรวย ประเมินเกินเพียงแค่ 20%
นักวิจัยสรุปจากผลที่ได้นี้ว่า เด็กจนต้องการเงินมากกว่า ดั้งนั้น จึงเห็นเหรียญใหญ่กว่า
สมมุติฐานนี้ เป็นฐานของจิตวิทยาแบบ "New Look" ซึ่งเสนอว่า ประสบการณ์ที่เป็นอัตวิสัยเกี่ยวกับวัตถุ จะมีอิทธิพลต่อการเห็นวัตถุนั้น
แม้ว่าจะมีงานวิจัยต่อ ๆ มาที่สามารถทำซ้ำผลที่ได้ ต่อมา วิธีแบบ "New Look" ก็ตกความนิยมไปในช่วงคริสต์ทศวรรษ 1970 เพราะการทดลองเต็มไปด้วยความผิดพลาดทางระเบียบวิธี ที่ไม่ได้กำจัดตัวแปรสับสน (confounding) 
แต่งานวิจัยในปี ค.ศ. 2013 ได้เพิ่มความนิยมในมุมมองนี้อีก และได้ปรับปรุงระเบียบวิธี ที่แก้ปัญหาในงานศึกษาดั้งเดิม
กลไกที่เป็นฐาน > ทางประชาน

กลไกทางประชานที่แน่นอน ของการคิดตามความปรารถนาและการเห็นตามความปรารถนา ยังไม่ชัดเจน
แต่ก็มีทฤษฎีที่เสนอ
คืออาจจะเกิดจากกลไก 3 อย่างคือ ความเอนเอียงโดยการใส่ใจ (attention bias) ความเอนเอียงในการตีความ (interpretation bias) หรือ ความเอนเอียงโดยการตอบสนอง (response bias)
ดังนั้น จึงมีช่วง 3 ช่วงตามลำดับในการประมวลผลทางประชาน ที่การคิดตามความปรารถนาอาจเกิดขึ้น 
ในช่วงการประมวลผลทางประชานที่ต่ำสุด เราอาจใส่ใจในสิ่งต่าง ๆ โดยคัดเลือก
คือจะใส่ใจในหลักฐานที่สนับสนุนความปรารถนาของตน แล้วไม่ใส่ใจหลักฐานที่ค้าน 
หรือว่า การคิดตามความปรารถนาอาจจะเกิดขึ้นจากการตีความสิ่งต่าง ๆ โดยคัดเลือก
ในกรณีนี้ เราไม่ได้เปลี่ยนความใส่ใจในสิ่งต่าง ๆ แต่เปลี่ยนความสำคัญที่ให้ 
หรือว่า การคิดตามความปรารถนา อาจเกิดขึ้นในระดับการประมวลผลทางประชานที่สูงกว่า เช่น เมื่อตอบสนองต่อสิ่งต่าง ๆ ด้วยความเอนเอียง
ส่วนการเห็นตามความปรารถนา อาจจะมีกลไกเช่นเดียวกันการคิดตามความปรารถนา เพราะว่า เป็นการประมวลวัตถุที่รับรู้ รวมทั้งสิ่งที่เห็น
แต่ว่า เพราะมีการประมวลผลสิ่งที่เห็นก่อนจะเกิดความสำนึก ให้สัมพันธ์กับผลที่ต้องการ ดังนั้น ความเอนเอียงในการตีความ และ ความเอนเอียงโดยการตอบสนอง จะไม่สามารถเกิดขึ้นในระยะนี้ เพราะว่า ความเอนเอียงเหล่านั้น จะเกิดขึ้นในช่วงประมวลผลทางประชานที่ประกอบด้วยความสำนึก
และดังนั้น กลไกที่สี่ที่เสนอซึ่งเรียกว่า perceptual set อาจจะสามารถอธิบายปรากฏการณ์นี้ได้ 
คือว่า มีสภาพทางจิตใจหรือการสร้างความสัมพันธ์ ที่ทำงานก่อนที่จะเห็น และจะช่วยนำทางการประมวลผลของระบบการเห็น
ดังนั้น สิ่งที่เห็น จึงอาจสามารถรู้จำได้ง่าย
มีนักวิชาการบางท่านที่เชื่อว่า การเห็นตามความปรารถนา เป็นผลจากการประมวลผลทางประชานในระดับสูง
ซึ่งสามารถมีผลต่อการรับรู้วัตถุ (perceptual experience) ไม่ใช่เพียงแค่มีผลต่อการประมวลผลในระดับสูงเท่านั้น
ส่วนนักวิชาการพวกอื่นไม่เห็นด้วยเพราะเชื่อว่า ระบบรับความรู้สึกทำงานโดยเป็นหน่วยจำเพาะ (modular) และสภาวะทางประชานจะมีอิทธิพล ก็ต่อเมื่อมีการรับรู้สิ่งเร้าแล้ว 
อย่างไรก็ดี ปรากฏการณ์การเห็นตามความปรารถนา แสดงความเกี่ยวข้องของการประมวลผลระดับสูงกับการรับรู้
กลไกที่เป็นฐาน > ทางประชาน > การจัดประเภท

การเห็นตามความปรารถนา ปรากฏว่าเกิดขึ้นในช่วงแรก ๆ ในการจัดประเภทของสิ่งที่รับรู้
ในงานวิจัยที่ทดลองโดยรูปที่คลุมเครือ (ambiguous image) หรือโดยการแข่งขันระหว่างสองตา (binocular rivalry) 
โดยการรับรู้ (perception) ได้รับปัจจัยทั้งจากการประมวลผลทางประชานระดับบน (top-down) และระดับล่าง (bottom-up)
ในเรื่องการเห็น การประมวลผลระดับล่างที่เป็นปัจจัยนั้น เป็นกระบวนการมีขั้นตอนที่แน่นอน ไม่เหมือนกับกับการประมวลผลระดับบน ซึ่งยืดหยุ่นได้ดีกว่า 
ในการประมวลผลระดับล่าง สิ่งเร้าจะกำหนดได้โดยการตรึงตาอยู่กับที่ ระยะทาง และบริเวณโฟกัส ของวัตถุที่เห็น ในขณะที่การประมวลผลระดับบน จะกำหนดโดยสิ่งที่อยู่แวดล้อมมากกว่า
ซึ่งเป็นปรากฏการณ์ที่เห็นได้ในการทดลองที่ใช้เทคนิค priming (การเตรียมการรับรู้) และเปลี่ยนสภาวะต่าง ๆ ทางอารมณ์
แบบจำลองที่ใช้ผ่าน ๆ มา เป็นการประมวลข้อมูลไปตามลำดับชั้น ซึ่งอธิบายการประมวลผลทางตาระยะต้น ๆ ว่า เป็นไปในทางเดียว คือ ผลการเห็นที่ประมวลจะส่งไปยังระบบความคิด (conceptual system) แต่ระบบความคิดจะไม่มีผลต่อกระบวนการทางตา
แต่ในปัจจุบันนี้ ผลงานวิจัยปฏิเสธแบบจำลองนี้ และบอกเป็นนัยว่า ข้อมูลความคิดสามารถมีผลโดยตรงต่อการประมวลผลทางตาชั้นต้น ๆ ไม่ใช่เป็นเพียงแค่สร้างความโน้มเอียงให้กับระบบการรับรู้เท่านั้น